Q=14	C=0	SS=0	LS=0	PS=0	DC=14	LC=0	SD=0	BS=0	G0=3	G1=2	G2=2	DLID=kaa_Latn	BODY=2020 jylǵy 21 aqpan 20:10\nKÓKShETAÝ. QazAqparat – Kókshetaýda QR Aqparat jáne qoǵamdyq damý mınıstrliginiń jaýapty hatshysy Janat Qojahmetovtiń qatysýymen beıbit jıyndar týraly zań jobasyn qoǵamdyq talqyǵa salǵan dıalogtyq alań uıymdastyryldy, dep habarlaıdy QazAqparat tilshisi.\nSharada QR Aqparat jáne qoǵamdyq damý mınıstrliginiń jaýapty hatshysy Janat Qojahmetov «Qazaqstan Respýblıkasynda beıbit jıyndardy uıymdastyrý jáne ótkizý tártibi» týraly zań jobasynyń tujyrymdamasyn tanystyrdy.\nSharaǵa jergilikti qoǵamdyq birlestik tóraǵalary, úkimettik emes uıymdar men partııa fılıaldarynyń belsendileri, kásipodaqtar jáne buqaralyq aqparat quraldary ókilderi qatysty. Qoǵam ókilderi jańa zań jobasyna qatysty ózderiniń oı-pikirin bildirdi .\nSonymen qatar, «Qazaqstan Respýblıkasynda beıbit jıyndar, sherý, pıketter, demonstratsııalyq jınalystardy ótkizý men uıymdastyrý tártibi týraly» zań jobasyna sáıkes mıtıngige shyǵatyn azamattardyń quqyǵy ​men mindeti jáne jaýapkershiligi túsindirildi.\n#Aqmola oblysy #Adam quqyǵy #Azamattyq qoǵam #Qoǵam #Zań #QR Aqparat jáne qoǵamdyq damý mınıstrligi